ฝ่ายเทศกิจสำนักงานเขตราชเทวี ขอบคุณสำหรับข้อมูลผู้แจ้งนะครับ โดยทางฝ่ายเทศกิจไม่ได้นิ่งนอนใจ ได้จัดเจ้าหน้าที่เทศกิจชุดสายตรวจ 252   เข้าตรวจสอบจุดร้องเรียนดังกล่าว ได้ทำการประชาสัมพันธ์ว่ากล่าวตักเตือนไม่ให้ผู้ค้าทำการค้ากีดขวางทางเท้า ซึ่งทางนี้ทางฝ่ายเทศกิจสำนักงานเขตราชเทวี จะจัดเจ้าหน้าที่เทศกิจเข้าตรวจสอบจุดร้องเรียนดังกล่าวอย่างต่อเนื่องต่อไปครับ
บริเวณใกล้ไปรษณีย์ราชเทวีและทางขึ้นลงสถานีรถไฟฟ้า BTS พญาไท มีร้านขายผลไม้มาตั้งแผงขายบนทางเท้าทุกวันไม่เว้นวันจันทร์และวันหยุดราชการ โดยพฤติกรรมดังกล่าวผิดกฎหมายชัดเจน แต่เทศกิจแทนที่จะดูแลและบังคับใช้กฎหมาย กลับเลือกที่จะเก็บเงินจากรถเข็นขายผลไม้เหล่านี้ และปล่อยให้ขายบนทางเท้าได้ตามอำเภอใจ แจ้งเรื่องก็จะไปถ่ายภาพในช่วงที่ไม่มีรถเข็นดังกล่าวบนทางเท้า และอ้างว่าไม่พบผู้กระทำผิด แต่คนทั่วไปที่เดินผ่านบริเวณดังกล่าวจะพบรถเข็นขายบนทางเท้าตั้งแต่ช่วงสายไปถึงค่ำ และรถเข็นอ้างว่าจ่ายเงินให้เทศกิจ จึงไม่ทราบว่าเทศกิจมีการตกลงกับผู้ทำผิดกฎหมายขายของบนทางเท้าเพื่อจัดฉากถ่ายภาพหรือไม่
การขายของบนทางเท้าตามในภาพถือว่าเป็นการกระทำที่ผิดกฎหมาย การออกกฎมายกเว้นหรือผ่อนปรนให้ขายได้ก็เข้าข่ายที่จะเป็นกฎที่ไม่ชอบด้วยกฎหมาย ต้องถูกเพิกถอน